15 NOIEMBRIE 2022 ORA 07:58
Ne scapă ceva.
Nu știu ce anume,
dar ne scapă ceva.
Vă sfătuiesc să luați o pauză și să vă odihniți puțin.
Nu ați luat o pauză de șase ore.
Comisariatul pune presiune pe noi.
Trebuie să predăm raportul în două zile.
- Să mai comand o cafea? - Nu.
Ce este, doamnă?
Uită-te la rădăcinile astea!
Par foarte groase.
Vă mai amintiți banianul uriaș din locul în care am parcat mașina?
Ar putea fi rădăcinile lui.
Rădăcinile banianului au o adâncime de 3-4,5 metri, nu?
Da, doamnă.
Cineva trebuie să fi săpat foarte adânc ca rădăcinile să iasă atât de mult.
Știi cât de adânc am săpat azi?
Am găsit leșul câinelui cam la 1-1,5 metri adâncime.
Deci, rădăcinile astea nu au ieșit când am săpat noi.
Vreți să spuneți că Sagar...
A îngropat câinele la 1,5 m sub pământ,
dar a săpat cam 4,5-6 metri.
Doar așa puteau ieși rădăcinile atât.
De ce crezi că a săpat atât de adânc?
Unde să-l îngropăm pe A?
- Pământul dlui Reddy e încă liber? - Da, dle.
Îngroapă-l acolo! Voi vorbi cu dl Reddy.
Am înțeles, dle.
Oricine ar săpa acolo s-ar opri după ce ar fi găsit câinele.
Nu s-ar aștepta nimeni să mai fie încă un cadavru acolo.
Genial!
MESAGERUL
CASA DE LA ȚARĂ A LUI SAGAR ORA 08:42
GAZDA CELEBRULUI CANAL YOUTUBE GHOST SHADOWS,
DRA KIRAN REDDY, GĂSITĂ MOARTĂ
Jurnalism...
Jurnalism - Valori și ideologii.
Să trimit toate astea la casa de la țară?
PUBLICAT DE DHOOTHA PUBLICATIONS ÎN 1962
DHOOTHA PUBLICATIONS
PORT COLONY, NUMĂRUL 9, SATHYAVEEDU, VISAKHAPATNAM - 530035
DHOOTHA PUBLICATIONS SATHYAVEEDU - ORA 10:06
Dle Sagar?
Ce căutați aici?
- Tu ești... - Sathya, studentul de la Journo Global.
Am fost să vă invit la reuniune.
- Da, așa e, Sathya. - Da.
- Ai depus candidatura la un job, nu? - Da, dle.
- Dhootha Publications? - Da, aici e Dhootha. E a noastră.
- A voastră? - A familiei mele.
Bunicul meu, SatyaMurthy, a fost redactor-șef.
- Am fost botezat după el. - SatyaMurthy.
Intrați, vă rog!
Luați loc!
Doriți un ceai, o cafea?
Nu, mulțumesc.
Pot să-l văd pe dl SatyaMurthy?
Nu mai este printre noi.
A dispărut subit în 1962.
Atunci au fost întrerupte publicarea și tipărirea ziarului.
Familia mea a pierdut totul.
Am fost nevoiți să ne mutăm în tipografie.
Îmi pare rău să aud asta.
Dar...
Îmi poți spune câte ceva despre articolele și cărțile lui?
Puteți să-i vedeți camera. S-ar putea să vă fie de folos.
Haideți să vă arăt!
Intrați, vă rog!
Bunicul meu, dl SatyaMurthy.
Camera e exact cum a lăsat-o el.
Cărțile lui, biroul, ziare din vremea respectivă...
Tata a păstrat totul intact, în memoria lui.
Sathya!
O secundă, vă rog. Revin imediat.
- Ce este, tată? - Sathya, cine e acolo?
- Cine a spus că poți deschide ușa? - Tată, eu doar...
De ce ai deschis?
Ți-am spus că nu are nimeni voie în afară de mine.
- Tată! - Cine e acolo? Spune-i să iasă!
Tată, te rog!
- Mai întâi, spune-i... - Dar, tată...
Chandramurthy?
El e tatăl tău?
Cine l-a primit înăuntru?
Pleacă imediat!
Cei ca tine nu au dreptul să calce aici.
Ce cauți aici?
Fac cercetări despre Dhootha.
Zici că faci cercetări despre Dhootha?
Nu ai nici măcar dreptul să pronunți cuvântul ăsta.
Tată...
Nu spuneai că pleci când mă întorc eu? Du-te!
- Dar, tată... - Du-te, Sathya!
Caut niște informații.
Nu vei afla nimic aici.
Nu ar fi nimic mai rău decât ca un jurnalist ca tine să scrie despre tata.
Tata și ziarul ăsta au un trecut glorios.
Nu-l denigra cu articolele tale josnice!
Ce este, domnule?
Faptul că susții că au avut un trecut glorios nu confirmă asta.
Ce-i așa glorios la el?
A lansat un ziar și apoi și-a abandonat familia și ziarul.
Ce e așa măreț la asta?
Cine ți-a spus toate astea?
Nu trebuie să-mi spună nimeni nimic.
Se găsește pe internet.
Ai citit pe internet?
Și te mai crezi jurnalist?
Cunoști măcar principiul de bază al jurnalismului?
Doar după ce verificăm informațiile din mai multe surse și le confirmăm,
scriem și vorbim despre ele.
Atunci, spune-mi tu ce e adevărat și ce nu e adevărat.
Altminteri, scriu doar ce știu.
LANSARE DE CARTE
Cu ocazia lansării cărții lui Kodinala SatyaMurthy,
Jurnalism - Valori și ideologii,
le urez bun-venit și le mulțumesc tuturor celor prezenți.
Îl rog pe dl deputat Raghavaiah să ia cuvântul.
Bună ziua tuturor!
În calitate de deputat, am participat la multe adunări.
Dar faptul că sunt oaspete de onoare la lansarea acestei cărți
mă face extrem de mândru.
SatyaMurthy îmi e bun prieten.
Ziarul său se numește Dhootha.
Astăzi, a devenit cea mai de succes publicație din Andhra Pradesh.
Semnificația acestui ziar este
că, odată ce o informație sau o știre e publicată în Dhootha,
avem certitudinea că este reală.
SatyaMurthy iubește cu ardoare
această țară și meseria de jurnalist.
Trebuie să vă povestesc o întâmplare din timpul mișcării de independență.
SatyaMurthy formase o grupare, alături de alți tineri ca el.
Ascunzându-se de britanici,
publica știri pentru popor, riscându-și viața.
Găsise un nume inspirat pentru acest mod de transmitere a veștilor:
„Dhootha”.
Așa se numește și ziarul său.
Dhootha devenise o problemă pentru guvernatorul britanic de la acea vreme.
Acesta a trimis oameni să distrugă tipografia.
Când m-am întâlnit cu el, mi-a zis: „N-au decât să distrugă tipografia!
„N-au decât să mă aresteze!
„Dar trebuie să protejăm presa cu orice preț.”
Pentru că presa aia este arma lui SatyaMurthy.
Peste noapte, am mutat amândoi presa în farul Satyapatnam.
Britanicii ne-au snopit în bătaie
ca să dezvăluim locația presei.
Am îndurat durerea, dar nu am rostit niciun cuvânt.
După ce am fost eliberați, am continuat să publicăm Dhootha din far.
De atunci, farul a devenit sigla ziarului Dhootha.
Îmbinând experiența, dragostea și respectul pentru jurnalism,
SatyaMurthy a scris această carte.
Îl regăsiți în fiecare cuvânt al cărții.
Nu cred că ar fi meritat cineva mai mult decât el să scrie această carte.
În speranța că această carte va inspira
viitoarele generații de jurnaliști,
cu permisiunea dumneavoastră, mă voi retrage.
Vă mulțumesc!
Tuturor celor care au venit aici din respect pentru mine
și dragului meu prieten Raghavaiah țin să le mulțumesc.
Înainte, liderii se aventurau în politică
cu o singură intenție: aceea de a face bine poporului și țării.
Raghavaiah este unul dintre ei.
Însă vremurile se schimbă.
Tot mai mulți lideri intră în politică
pentru putere și bani.
La fel ca politica, jurnalismul devine și el corupt.
Jurnaliștii care ar trebui să investigheze greșelile
publică articole false, pentru bani.
Să nu uitați un lucru!
Politica și jurnalismul sunt ca două șine de tren.
Se mișcă în paralel,
având ca obiectiv conducerea trenului democrației spre victorie.
Aceste două laturi nu ar trebui să se atingă niciodată.
Această cugetare m-a inspirat să scriu această carte.
Nu vreau ca presa să fie pângărită.
În calitate de jurnaliști,
poate nu vom putea schimba lumea cu valorile și principiile noastre.
Dar putem inspira schimbarea cel puțin unei persoane.
Și această schimbare va conduce la progresul țării.
JURNALISM - VALORI ȘI IDEOLOGII AUTOR: SATYAMURTHY
- Bhupathi... - Domnule?
Murthy,
chiar crezi că politica și jurnalismul se vor asocia?
Ba mai mult,
e posibil să ne aștepte atrocități mai mari.
Partidele politice și-ar putea înființa propriile ziare,
înstrăinând complet libertatea presei.
O să vezi!
- Da, Bhupathi? - Îmi dați un autograf, vă rog?
- Bhupathi, ce face fiul tău? - E bine, domnule.
Merge la școală.
CU GÂNDURI BUNE, SATYAMURTHY
- Bună ziua, Chakrapani! Intrați! - Namaste!
Murthy, ți-l prezint pe Chakrapani.
- Bună ziua, dle! - Bună ziua!
A înființat un nou partid, Prajavakku.
Va candida pentru prima oară la următoarele alegeri, împotriva mea.
E o onoare să îmi apară numele alături de al dv. pe buletinul de vot.
Nu vreau să candidez împotriva dv., dle.
E timpul să intre mai mulți tineri în politică.
Categoric! Mă bucur.
- Pot să fac o poză cu dv.? - Firește! Hai!
Vino!
- Vino și tu, dle Bhupathi! - Bine.
Ceremonia a fost minunată, dle!
Nu s-a organizat singură, Bhupathi.
Ți se datorează ție.
În graba de a vă termina cartea, ați uitat anumite lucruri, dle.
Motiv pentru care...
Bilete spre Tirupathi?
Ați promis că veți merge când vi se va naște un fiu.
Au trecut deja doi ani. Ați uitat complet de asta.
Ar trebui să mergeți.
Nu ar trebui să ratați festivalul.
E perioada electorală.
Ți-ar fi greu să te descurci singur cu toate.
Munca la ziar nu e povară pentru mine, dle.
Dar, Bhupathi...
A spus că se descurcă.
În plus, spui mereu
că, după tine, Bhupathi e singurul care poate conduce bine ziarul.
De ce eziți? Hai să mergem!
La ce oră e trenul?
Cred că pleacă la ora 18:00. Verificați!
Ține-le tu!
Ia uite!
- Unde mergem? - Azi e Ayudha Puja, dle.
Am făcut aranjamente la ziar. Într-acolo mergem.
DHOOTHA PUBLICATIONS
- Subbayya... - Dle?
- A început ritualul? - Nu, vă așteaptă pe dv.
Să mergem!
- Subbayya... - Dle?
Mergem la Tirupathi.
Vom lipsi trei zile.
Bhupathi va alege articolele care vor fi tipărite.
- Urmează-i instrucțiunile! - Desigur!
Bhupathi, ar trebui să mergem la far după ritual.
Ce e asta, dragul meu?
Dacă fac o mică greșeală când scriu, am obiceiul să arunc hârtia respectivă.
Nu-mi mai încape la gunoi.
Ar trebui să greșești mai rar.
- Lasă-mă să fac curat aici! - Facem mai târziu, Lakshmi.
Dă-mi curcuma și cinabrul, să începem ritualul!
Lakshmi, știi povestea mea cu ea, nu? Pe vremea aia, mă ajuta...
Da, dragul meu. Mi-ai spus-o de multe ori.
Asta a fost arma ta în mișcarea de independență.
Ați trecut prin multe împreună.
E primul tău copil.
- Mai ai ceva de adăugat? - Nu.
Susheela!
- Da, dragul meu? - Ia uite!
Poza de la ceremonia de ieri.
Au ieșit bine.
Uitasem! Avem nevoie de nuci de cocos pentru ritualul de poimâine.
- S-o trimit pe Kalpana la fermă? - Sigur.
Bine.
Kalpana!
- Kalpana! - Imediat, dnă.
Fac curat în cameră.
Ce a spus medicul?
Se pare că nu va mai putea să meargă niciodată.
Deocamdată, i-a pus aparatul ăsta.
În curând, va avea nevoie de scaun cu rotile.
Știi ce se spune despre stângaci?
- Ce anume? - Că îi iubește Shaitan.
- Se pare că sunteți rude. - E adevărat.
Vă place sigla partidului?
- E frumoasă. - Am găsit și o aserțiune.
Partidul Prajavakku zdrobește opoziția dominând publicul.
Dacă vă place, publicați-o în ziar!
Ne putem gândi la asta mai târziu.
Ce plan ai pentru victorie?
Hai, spune-mi!
L-am trimis pe SatyaMurthy la Tirupathi, cum m-ai rugat.
Se întoarce în trei zile.
Avem doar trei zile să rezolvăm.
Care e planul?
Raghavaiah are o menajeră pe nume Kalpana.
Are un ten maroniu seducător.
Ce naiba spui acolo?
Nu vreau un partid cu viață scurtă,
ci unul care să reziste mai multe generații.
Asta presupune un plan bine stabilit de la un capăt la altul.
Ai înțeles?
Kalpana e sub influența mea de doi ani.
Va face orice îi spun. Are o încredere oarbă în mine.
I-am dat o sarcină foarte importantă.
- Vă explic. - Scuzați-mă!
Ea este.
Bhupathi, așteptă puțin! Revin imediat.
Scuzați-mă!
Scuzați-mă...
Scuza...
Lasă-mă! Poate ne vede cineva.
L-ai adus?
Da.
Poftim!
Mi-a fost foarte teamă să nu mă vadă cineva.
A fost foarte greu.
Mă dor foarte tare mâinile.
O, nu! Te dor mâinile?
Te simți mai bine?
L-ai adus din camera de care ți-am spus?
Da, din camera de la etaj a domnului.
Foarte bine.
Vino aici mâine, la aceeași oră! Bine?
Acum întoarce-te în siguranță!
Ce e asta?
L-a adus Kalpana din camera lui Raghavaiah.
Ai sedus-o doi ani pentru zăvorul ăsta?
Ascultă tot ce-ți spun, Bhupathi!
E un zăvor de alamă.
Mă duc la Sambadu cu el,
îmi face două copii din fier
pe care le plachează cu alamă.
Dacă-i spun să facă zăvorul mai subțire,
îl putem mișca încoace și încolo cu ușurință.
Dă-mi magnetul ăla!
Și cuiul ăla.
Magneții nu atrag alama.
Dar, dacă-l facem din fier,
îl putem deschide din exterior.
Deschis, închis.
Deschis... închis...
Voi exersa cu unul dintre cele două zăvoare.
Mă voi asigura că pot deschide cu ușurință zăvorul cu un magnet.
Îi voi da celălalt zăvor lui Kalpana.
Ia-l și montează-l în camera domnului!
Ia și asta!
- Ce e aici? - Dulciuri.
Împarte-le tuturor din casă!
De ce?
Spune-le că te-ai logodit!
Ne vom căsători după alegeri, bine?
Tu să nu mănânci dulciurile!
Îți dau dulciuri speciale diseară, când vii la lac.
Bine?
- Bine. - Du-te!
Kalpana, copiii se joacă afară. Dă-le și lor!
Tocmai le-am dat, dnă.
Cu ce ocazie, dragă?
Se căsătorește, nene,
de asta împarte dulciuri.
Când ni-l prezinți pe mire?
A spus că vine în curând să vă ceară binecuvântarea.
Minunat! Ascultă, dragă, am luat cu toții o hotărâre.
Nu ai familie.
Noi te-am tratat mereu ca pe una de-a noastră.
Faci parte din familie.
Așa că, pentru cheltuielile de nuntă
și pentru a ne asigura că nu vei avea greutăți pe viitor,
am deschis un cont bancar pe numele tău.
Vom depune câte o sumă lună de lună, de acum încolo.
Prea bine, dle.
Pune-l la mijloc!
- Unde sunt dulciurile mele? - Poftim, dle!
Iubitule?
Iubitule!
Kalpana, vino aici!
- Ai montat zăvorul? - Da.
- Ai împărțit dulciurile? - Da.
Ai zis că-mi aduci niște dulciuri speciale.
Am adus. Dar, mai întâi, hai în apă!
Nu, ne poate vedea cineva.
Nu e nimeni aici. Nu-ți face griji! Intră!
Și urmează să ne căsătorim. N-ai motive să te sfiești. Intră în apă!
Haide!
Dă-mi drumul!
- Nu e nimeni aici. - Domnul e foarte amabil.
Mi-a depus 15.000 de rupii în cont, pentru cheltuielile de nuntă.
Serios?
De ce m-ai pus să scot zăvorul și să-l montez la loc?
Lasă-mă să-ți explic!
Până să o omor,
tu vei fi tipărit deja ziarul de a doua zi.
Mergi la lac cu subinspectorul Ramana, apoi la ziar, în 30 de minute!
Ai înțeles?
Mai întâi, trimiteți cadavrul la autopsie!
Ce s-a întâmplat, dle?
E vorba de o sinucidere.
Era menajera dlui Raghavaiah.
A fost violată în grup.
I-a fost teamă de umilința la care ar fi fost supusă dacă se afla.
A scris un bilet de adio și s-a înecat.
Ce spuneți acolo, dle?
E vorba de dl deputat Raghavaiah?
Da, întocmai.
Nu pot să cred!
Vom face cercetări mâine-dimineață.
În ordine, să mergem!
Ziarul!
Ziarul.
MENAJERA DEPUTATULUI RAGHAVAIAH S-A SINUCIS
Ce ce întâmplă în casa aia?
Cine e vinovat de sinuciderea acestui suflet inocent?
Pretinde că e un om bun,
care a luptat în timpul mișcării de independență.
De fapt, își asumă independența noastră.
Și el ce răspunde?
Cine garantează că femeile voastre nu vor avea aceeași soartă?
Cine e în spatele acestui act de cruzime?
Fiii lui sau chiar însuși Raghavaiah?
Am fost devastat când am citit știrea azi-dimineață în ziarul Dhootha.
Știm prea bine că Dhootha și dl SatyaMurthy
publică doar informații adevărate.
Mai mult, Raghavaiah e prietenul dlui SatyaMurthy.
Nu ar ierta un răufăcător chiar dacă îi e prieten.
Cum am putea să-i lăsăm să scape?
Nu-i lăsăm să scape basma curată!
Oare am ales atâția ani un ticălos?
Nu spun asta în contextul alegerilor.
Sunt contrariat de această întâmplare tragică.
Îl contest în numele săracilor.
Nu putem fi iertători cu el.
Să-l scoatem afară și să-l confruntăm! Veniți!
Hei, Raghavaiah!
Cine e răspunzător pentru cele întâmplate? Ieși afară!
Ne ești dator cu un răspuns!
Ieși afară!
Așteptați, oameni buni!
Liniștiți-vă!
Îl vom aresta după ce vom vorbi cu el, bine?
Dle Raghavaiah!
Dle Raghavaiah, deschideți ușa!
- Spargeți ușa! - Bine, dle.
Căutați în toate încăperile!
- Bine, dle. - Căutați bine peste tot!
Toate ușile de la etaj sunt deschise.
- Nu e nimeni acasă. - Prea bine. Vino cu mine!
Dle Raghavaiah!
Dle Raghavaiah?
Dle Raghavaiah!
E închis pe interior.
- Sparge ușa! - Bine, dle.
E terifiant, dle!
S-au sinucis în masă.
Ăsta e ziarul de astăzi.
Au presupus că nu va afla nimeni.
Verifică toate ferestrele! Vezi dacă sunt închise sau nu!
Toate ferestrele sunt închise.
Și ușa de la intrare era închisă.
Nu e niciun dubiu,
e vorba de o sinucidere.
Mama... Tata...
Mama? Tata?
Ai grijă!
Subbayya a ajuns acasă.
Ce este, Subbayya?
Domnule...
MENAJERA DEPUTATULUI RAGHAVAIAH S-A SINUCIS
- Cine e scris asta? - Bhupathi.
A venit aseară la ziar și i-a trimis pe toți acasă.
Am simțit că e ceva suspect.
Dar nu mă așteptam să facă asta.
Ce se întâmplă, dragul meu?
Lucra pentru ei de peste zece ani.
O tratau ca pe propria lor fiică.
Crezi că i-ar fi putut face așa ceva?
Mă duc să vorbesc cu Raghavaiah.
- Dle... - Da?
Întreaga familie s-a sinucis azi-dimineață.
Vai de mine!
Nu poate fi adevărat! Trebuie să plec.
Bhupathi!
Hei, Bhupathi!
- Ce este, dle? - Unde e Bhupathi?
Nu e acasă. A ieșit.
- Unde a plecat? - Nu știu, dle.
A petrecut mult timp cu Chakrapani în ultima vreme.
- Noroc, Bhupathi! - Sănătate!
- Noroc, Ramana Ghosh! - Sănătate!
„Această schimbare va conduce la progresul țării.
„Politica și jurnalismul sunt ca două șine de tren.
”Nu ar trebui să se atingă.”
Aiurea!
Nu suntem nebuni să înghițim gogoșile boșorogului.
Să lăsăm șinele de tren, Bhupathi!
Trebuie să ne contopim perfect.
Trebuie să ne ajutăm reciproc,
să ucidem pe oricine ne stă în cale, pentru a avea sorți de reușită.
Asta e important în politică.
Doar cei care se încumetă să ia o viață vor fi pe veci stăpâni.
De ce i-ai omorât pe toți și ai lăsat-o în viață pe fetiță?
Fetiță?
Ce fetiță?
Una dintre fiicele mezinului. Suferă de poliomielită.
Era în camera de pe colț.
Poliomielită? Nu am observat-o.
Nicio problemă. Copila a fost norocoasă.
- Ce ați făcut cu ea? - Am trimis-o la rude.
Nu a fost ușor să evit autopsia și să trimit cadavrele direct la cimitir.
Ramana, misiunea ta nu s-a încheiat.
SatyaMurthy se întoarce mâine.
Trebuie să îi spui că a fost o anchetă detaliată,
că familia a violat fata.
Trebuie să-l convingi
că familia lui Raghavaiah este 100% vinovată.
Odată ce va crede asta, nu ne va mai deranja.
Mai mult, mă va aprecia.
Nu voi mai avea nevoie de campanii electorale.
Voi câștiga detașat.
Voi deveni deputatul Chakrapani.
În zece ani, voi deveni prim-ministrul Chakrapani.
Foarte bine! Să nu ne uiți când vei ajunge mare!
- Veți fi promovați, cu siguranță. - Bine.
Tu ce îți dorești, Bhupathi?
Vreau să am tipografia și ziarul meu
și bani cu nemiluita.
Cui îi pasă de valori, principii și etică?
Propriul tău ziar,
un ziar care să-mi sprijine partidul.
Se rezolvă. Noroc!
- Noroc! - Noroc!
Nu pot să cred că Bhupathi a făcut așa ceva.
Să sunăm la poliție?
Subinspectorul Ramana Ghosh e de partea lor.
Au profitat de încrederea publicului în Dhootha
și au transformat o minciună în adevăr.
Nu le voi ierta niciodată asta.
Le voi dezvălui adevărata față în ediția de mâine a ziarului.
Îi voi arăta lui Bhupathi
care este puterea adevărului.
Dl Chakrapani, viitor deputat. Scuze, viitor prim-ministru.
A fost o petrecere minunată!
Pe mâine, dle viitor șef al poliției!
După ce se întoarce bătrânul,
vei avea propria tipografie.
Somn ușor!
Vrei o țigară?
CU GÂNDURI BUNE, SATYAMURTHY
SatyaMurthy a fost aici.
Ce spui acolo?
Ai zis că se întoarce abia mâine de la Tirupathi.
Asta e cartea mea cu autograf. Am uitat-o în mașina lui.
Cum a ajuns aici?
Crezi că ne-a auzit?
Să mergem!
Haideți, repede!
Da, vin acum.
Când v-ați întors de la Tirupathi?
De puțin timp.
Bine. Nu trebuia să vă întoarceți mâine?
Am terminat mai repede itinerarul, așa că...
Domnul e acasă?
A ieșit cu niște treburi.
A ieșit?
Vin de la tipografie. Nu era acolo.
Unde crezi că s-a dus?
Nu știu. Nu mi-a spus nimic.
- Cum a fost pelerinajul? - A fost bine.
- Prea bine. Pe mâine! - Bine.
Știe totul.
Cred că i-a spus și soției lui.
I se citea teama în privire.
Ne va da în vileag în ziarul de mâine.
Toate eforturile noastre au fost în zadar.
Va strica totul.
Crezi că îl vom lăsa să facă asta, pur și simplu?
Ar fi trebuit să fie la tipografie, dar nu e acolo.
Știu unde ar putea fi.
Ramana, ia-o pe acolo! Bhupathi, vino cu mine!
Cine e acolo?
Tu!
V-ați întors mai devreme de la Tirupathi, dle?
V-am zis să veniți mâine, nu?
A trebuit să vă întoarceți, să aflați totul
și să vă supărați pe noi?
Chiar era nevoie, dle?
Tu înțelegi ce ai făcut?
Ți-ai mânjit mâinile cu sânge, în loc de cerneală.
Ai distrus tot respectul și responsabilitatea jurnalismului.
De ce ai făcut asta?
Doar pentru banii pe care ți i-a oferit Chakrapani?
Să-ți fie rușine!
Karma se va întoarce împotriva ta, Bhupathi.
Tu și familia ta veți fi bântuiți pe veci de păcatul ăsta.
Ai făcut tot ce nu trebuia să facă un jurnalist.
Pe Ramana Ghosh și pe Chakrapani poate i-aș putea ierta.
Dar pe tine...
nu te voi ierta niciodată.
Voi dezvălui publicului adevărul.
Până mâine-dimineață...
Dă-mi drumul!
Hei!
Lăsați-mă!
ÎN PREZENT
Bhupathi s-a întâlnit cu mama a doua zi dimineață
și a amenințat-o să nu spună că soțul ei a dispărut,
altminteri mă va omorî pe mine.
Mama mă mai avea doar pe mine.
Așa că a păstrat tăcerea, pentru a mă proteja.
Mi-a spus adevărul pe patul de moarte.
Îmi pare rău, dle.
Am vorbit fără să cunosc adevărul.
Mai este presa în farul Satyapatnam?
Poate. Nu știu.
Ai obținut toate informațiile de care aveai nevoie, nu?
Poți să scrii ce vrei și cum vrei!
Domnule?
Îmi pare rău, dle. Tata nu ar fi trebuit să...
Nu-i nimic. Nu-ți face griji! Bine?
Mi se aprobă sau nu stagiul?
Când ni se alătură cineva,
conform tradiției, îi dăm în dar un stilou.
Nu ai nevoie de stagiu.
După ce termini cursul, te angajez direct.
- Toate cele bune, Sathya! - Mulțumesc frumos, domnule!
Veniți la reuniune, da?
Da. Îmi reamintești în ziua respectivă, te rog?
- Desigur, dle! - Perfect!
- Bine. Mersi! - Eu vă mulțumesc.
Tată, am fost foarte îngrijorat.
Credeam că se va simți jignit și-mi va anula stagiul.
Dar mi-a oferit o slujbă.
O slujbă? La ziarul lui?
Nu sunt de acord, Sathya.
Nu vreau să ajung ca tine, tată. Vreau să am succes.
Am multe speranțe pentru viitor.
Te previn tocmai pentru că îmi doresc să ai un viitor bun.
Stiloul ăsta a fost al bunicului tău.
Odată ce ai ales o cale,
e extrem de greu să te mai abați de la ea.
Ia decizia corectă, Sathya!
Unde l-au dus valorile și principiile pe bunicul?
Ce ai realizat tu urmându-i exemplul?
N-ai fost în stare nici să-ți hrănești familia.
Nu pot să trăiesc ca tine.
Bunicul, pe dracu'!
FAR - ORA 20:12
K
Subtitrarea: Andrada Constantinescu
Redactor Ligia Ramona Curt